குள்ளமான மாற்றுத்திறனாளிகளுக்கு இடையேயான உலக அளவிலான விளையாட்டுப் போட்டிகள் 7வது முறையாக கனடாவில் நடைபெற்றது. 4 ஆண்டுகளுக்கு ஒருமுறை நடைபெறும் இப்போட்டியில் இந்தியாவைச் சேர்ந்த 17 பேர் தேர்வாயினர். இதில் தமிழகத்தின் புதுக்கோட்டையைச் சேர்ந்த செல்வராஜ், மதுரை உசிலம்பட்டியைச் சேர்ந்த கணேஷ் மற்றும் மதுரை அச்சம்பத்து பகுதியைச் சேர்ந்த மனோஜ் மூவரும் தங்கப் பதக்கம் வென்று சாதனை படைத்துள்ளனர்.